S Dorf Silvaplana lyt uf dr linke Syte vom Daal, uf em Schuttchegel vom Bach Ova dal Vallun, wo us em Julierdääli, vo dr Alp Güglia (”Julieralp“) und vom Julierpass obenabe chunt und bim Zältplatz vo Silvaplana in Silvaplanersee mündet. Uf dr Oschtsyte vom See lyt s Dorf Surlej. Im Nordoschte ghört s Dorf Champfèr zu dr Gmaind Silvaplana. Uf dr Nordsyte vom Dorf isch dr Bärg Piz Julier (3380 Meter über Meer), im Süüde dr Piz Murtèl mit 3432 m.ü.M.